text: 21. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 50 της 31 Δεκ. 1965/17 Ιαν. 1966 (ΦΕΚ Α΄  11) Περί διαδικασίας δρομολογήσεως οχηματαγωγών επιβατηγών πλοίων εις τοπικάς δρομολογιακάς γραμμάς. Έχοντες υπ’ όψιν: 1.Τα άρθρ. 1 και 5 του Νόμ. 6059/1934 «περί ακτοπλοϊκών συγκοινωνιών και μεταφορών». 2.Το άρθρ. 2 του Α.Ν. 1091/1958 «περί τροποποιήσεως και συμπληρώσεως διατάξεών τινων των Νόμ. 6059 και 5570». 3.Τα άρθρ. 1 και 21 του Νόμ. 4473/1965 «περί ελέγχου της ναυσιπλοΐας, επιθεωρήσεως εμπορικών πλοίων κλπ.». 4.Τα άρθρ. 2 και 4 του Α.Ν. 345/1936 «περί αρμοδιότητος και δικαιοδοσίας του ΥΕΝ». 5.Την υπ’ αριθ. 62/9.10.65 γνώμην του Συμβουλίου Εμπορικού Ναυτικού και 6.Την υπ’ αριθ. 964/65 γνωμοδότησιν του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρ.1.-Προκειμένου περί δρομολογήσεως εις τοπικάς δρομολογιακάς γραμμάς επιβατηγών–οχηματαγωγών πλοίων εκ των περιλαμβανομένων εις τας διατάξεις του άρθρου μόνου του υπ’ αριθ. 61 από 12 Ιαν. 1965 Β.Δ/τος, καθορίζονται τα κάτωθι: Το άρθρον μόνον Β.Δ. 61/1965 παρατίθεται εν σχολίω υπό το άρθρ. 1 Β.Δ. 9/31 Δεκ. 1954 (Κωδ. Νόμ. 1461/1950) ανωτ. σελ. 104. 1.Αι αιτήσεις των πλοιοκτητών περί των δρομολογίων άτινα προτίθενται να εκτελέσωσι δια των πλοίων των, υποβάλλονται εις ΥΕΝ κατά τας διατάξεις του άρθρ. 2 του Α.Ν. 1091/1938 και αναφέρονται εις την γραμμήν εις την οποίαν ζητείται η δρομολόγησις, εις τας ημέρας, καθ’ ας προβλέπεται η δια δρομολογίων εξυπηρέτησις της γραμμής ταύτης και εις τον αριθμόν των προς εκτέλεσιν προτεινομένων δρομολογίων. 2.Εις εκτέλεσιν των διατάξεων του αρθρ. 2 παρ. 2 του Α.Ν. 1091/1938 και του άρθρ. 21 του Νόμ. 4473/1965 το ΥΕΝ δύναται μετά γνώμην της κατά το άρθρ. 4 του υπ’ αριθ. 493/1965 Β.Δ/τος Γνωμοδοτικής Επιτροπής Ακτοπλοϊκών Συγκοινωνιών να τροποποιή τα υποβαλλόμενα δρομολόγια επί τω τέλει όπως: α)Εξασφαλίζεται πυκνότης ημερησίων δρομολογίων ανάλογος προς τας προς εξυπηρέτησιν συγκοινωνιακάς ανάγκας εις επιβάτας και οχήματα. β)Μη δρομολογούνται εις εκάστην γραμμήν σκάφη περισσότερα εις αριθμόν, των αναλογούντων εις έν δι’ εκάστην ημέραν της εβδομάδος, πλήν αν αι συγκοινωνιακαί ανάγκαι επιβάλλουν τούτο. γ)Εις τας γραμμάς ηυξημένου τουριστικού ενδιαφέροντος δρομολογούνται κατά προτίμησιν τα μικροτέρας ηλικίας πλοία τα διαθέτοντα περισσοτέρας ευκολίας και ανέσεις δια τους ταξειδεύοντας επιβάτας. δ)Εις γραμμάς αποστάσεων άνω των 10 μιλλίων δρομολογούνται κατά προτίμησιν τα μεγαλύτερα (και μεταξύ τούτων τα έχοντα ολικόν μήκος τουλάχιστον 40 μέτρων και ολικόν πλάτος τουλάχιστον οκτώ μέτρων), τα μείζονος ταχύτητος και τα διαθέτοντα περισσοτέρας ευκολίας και ανέσεις δια τους επιβάτας πλοία. ε)Εις τας γραμμάς τας εμφανιζούσας μεγάλην συμμετοχήν διακινουμένων φορτηγών αυτοκινήτων, καθορίζονται και ειδικά δρομολόγια προς εξυπηρέτησιν κυρίως των οχημάτων της κατηγορίας ταύτης. ς)Εις περίπτωσιν υποβολής δια τινα δρομολογιακήν γραμμήν αιτήσεων προς δρομολόγησιν οχηματαγωγών πλοίων περισσοτέρων των αναγκαιούντων δια την εξυπηρέτησιν εκάστης γραμμής, προτιμώνται τα νεώτερα την ηλικίαν, αλλά και καταλληλότερα από απόψεως ταχύτητος, ανέσεων επιβατών και διαστάσεων σκάφη. Άρθρ.2.-1.Ως τοπικαί γραμμαί εμπίπτουσαι εις τας διατάξεις του παρόντος νοούνται άπασαι αι εντός κόλπων ή επί αποστάσεων μέχρι 30 μιλλίων τοιαύται. 2.Εξαιρούνται αι περιπτώσεις γραμμών αι οποίαι αποσκοπούν εις την διαπόρθμευσιν οχημάτων προς σύνδεσιν α)δυο χερσαίων οδικών αρτηριών διακοπτομένων δια λωρίδος θαλάσσης εύρους μέχρι τριών μιλλίων και β)σημείων των ακτών της Ηπειρωτικής Ελλάδος μετά των έναντι νήσων, εφ’ όσον η χωρίζουσα αυτάς απόστασις δεν είναι μεγαλυτέρα των τριών μιλλίων. Εις τον Ημέτερον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος. 